જો કે સપ્તપદીની પરંપરા જાળવવા પણ કેટલાક પંડિતો મથી રહ્યાં છે. હવે સંસ્કૃત નહીં અંગ્રેજીમાં સપ્તપદીના પાઠ સાંભળવા મળે તો ચોંકશો નહીં. રાજકોટમાં સંસ્કૃત પાઠશાળા ચલાવતાં શાસ્ત્રી વિજયભાઈ જોષી આવા જ એક આચાર્ય છે. તેઓ છેલ્લાં પાંચ વર્ષથી દેશ-વિદેશ જઈ સંસ્કૃતના શ્લોકનું અંગ્રેજીમાં રૃપાંતર કરીને ત્રણ કલાકની લગ્નવિધિ કરાવે છે. તેમણે દુબઈ, કેન્યા, યુગાન્ડા અને ગોવાના રિસોર્ટ સહિતના સંખ્યાબંધ ભારતીય પરિવારોને ત્યાં અંગ્રેજીમાં લગ્નવિધિ કરી છે.